TV7 JERUUSALEMMA UUDISED
Tänased teemad -
Obama takistas taas saatkonna kolimist Jeruusalemma
Erdogan õhutab moslemeid Jeruusalemma kaitsma
Jimmy Carter palub Obamalt Palestiina riigi tunnustamist
Iisrael ei luba ISISel oma piiridel tegutseda
Iisraeli taastumine metsatulekahjudest võib kesta aastakümneid
Araablased annetasid puitu põlenud sünagoogi taastamiseks
TV7 Jeruusalemma Uudistest - Shalom!
Breaking Israel Newsi teatel
peatas president Obama viimast korda oma ametiajal
USA suursaatkonna kolimise Tel Avivist Jeruusalemma.
See igaaastane presidentaalne komme pärineb 1995. aastast,
kui USA Kongress kiitis 31.05.1999 heaks seaduse
saatkonna kolimise kohta Jeruusalemma.
Seaduses on ka klausel,
mille järgi Jeruusalemm jääb Iisraeli riigi jagamatuks pealinnaks.
Seadus lubab igal presidendil kasutada selle suhtes vetoõigust
julgeolekulistel kaalutlustel.
Seaduse jõustumisest alates on kõik USA presidendid õigust kasutanud.
Ametisse astuv president Trump tekitas elevust,
kui lubas oma valimiskampaania ajal saatkonna Jeruusalemma kolida.
Ometi ütles Trumpi poliitiline abi veidi pärast valimisi BBC-le,
et Trumpi valitsus kolib saatkonna ära vaid siis,
kui selle suhtes konsensusele jõutakse.
Ta ei täpsustanud, kelle konsensuse ja mis tingimustega on tegemist.
Varem lubasid nii B. Clinton kui G. Bush
saatkonna Tel Avivist Jeruusalemma kolida,
kuid kasutasid võimule tulles siiski oma vetoõigust.
Jeruusalemm on alates 1950. a olnud Iisraeli pealinn,
millega selle idaosa liideti ametlikult
1967. a Kuue päeva sõjas.
Arutz Sheva teatel õhutas Türgi president Erdogan moslemeid
palestiinlaste asja eest seisma ja Jeruusalemma kaitsma.
Uudistetoimetuse Al Jazeera teatel ütles Erdogan Istanbulis
Jeruusalemma puudutanud parlamentaarsel konverentsil,
et palestiinlaste asja omaks võtmine ja Jeruusalemma kaitsmine
on kõigi moslemite ühine kohus.
Lisaks ei tohiks al-Aqsa mošee kaistmist
jätta üksnes kividega relvastatud laste osaks.
Erdogan süüdistas Iisraeli
palestiinlastest vendade rõhumises ja diskrimineerimises
ning mõistis hukka uue Iisraeli seaduse,
mis keelas minarettide läheduses elavate und häirivate valjuhääldite
kasutamise mošeedes, mis varahommikul palvele kutsuvad.
Erdogani sõnul toob püsiva rahu Lähis-Itta
vaid vaba ja iseseisev Palestiina riik, pealinnaga Ida-Jeruusalemmas.
Erdogan kasutab Iisraeli suhtes endiselt ründavat kõnestiili,
kuigi riigid taastasid äsja diplomaatilised suhted,
mis katkesid 2010. a aktivistide laeva Mavi Marmara juhtumi tõttu.
The Times of Israeli teatel palus USA ekspresident Jimmy Carter
äsja tungivalt president Obamalt Palestiina riigi ametlikku tunnustamist
enne jaanuari, kui ametisse astub Donald Trump.
Carter esitas palve The New York Timesi arvamusartiklis
eelmise nädala esmaspäeval.
Carteri sõnul kahaneb kahe riigi lahenduse võimalus
Iisraeli ja palestiinlaste konfliktile
tänu Läänekaldal jätkuvale asundustegevusele.
Lisaks õhutas Carter ÜRO Julgeolekunõukogu
võtma vastu resolutsiooni,
mis määratleb konflikti lahendamise parameetrid.
Oma 2006. a raamatus nimetab Carter Iisraeli apartheidiriigiks,
kus kaks rahvast elab samas riigis, kuid teineteisest täiesti lahus;
mida iisraellased täielikult valitsevad ja vägivallaga rõhuvad,
röövides palestiinlastelt nende põhilised inimõigused.
Georgias sündinud Carter on varemgi
Iisraeli kritiseeriva ja palestiinlasi kaitsva arvamusartikli kirjutanud.
2014. a kirjutas ta ajakirjas Foreign Policy,
et Iisraeli ja Hamasi suvine sõda oli humanitaarkatastroof
ja õhutas USAd tunnustama terrorirühmitust Hamas
seaduslikuks poliitiliseks organiks.
Israel Hayomi teatel ütles Iisraeli peaminister Netanyahu,
et Iisrael ei luba ISISel oma piiride läheduses tegutseda.
Eelmisel pühapäeval tapsid Iisraeli Õhujõud
neli ISISega seotud terroristi, kes tulistasid miinipildujamiine
piiril patrullinud Iisraeli Kaitsejõudude üksuste pihta.
ISISega seotud Yarmouki Märtrite Brigaadi terroristid
tulistasid Iisraeli valitsusalal olnud Iisraeli sõdureid
Süüria-poolsel Golanil liikunud sõidukist.
Netanyahu sõnul ei luba Iisrael ISISel ega teistel Süüria sõjas tegutsejatel
end Iisraeli piiril sisse seada.
Iisrael on vastanud tihti Süüria sõjast lähtunud ekslikule tulele,
kuid see oli esimene kord,
kui ISISega seotud terroristidel toimus Golanil kokkupõrge IDFiga.
Mullu juunis määratles ÜRO
Yarmouki Märtrite Brigaadi terrorirühmituseks.
Esimest korda äratas rühmitus tähelepanu 2013. a,
kui röövis Golanil 21 filipiinlasest ÜRO rahuvalvesõdurit,
kes kolm päeva hiljem vabastati.
Israel Today teatel
võib Iisraeli taastumine 2 nädalat möllanud metsapõlengutest
võtta ekspertide hinnangul isegi 30 aastat.
Peamiselt Haifas ja Jeruusalemmas
on lisaks sadadele kannatada saanud ja hävinenud kodudele
maha põlenud ka suuri metsapiirkondi mis hõlmasid terveid loodusparke.
Lisaks hukkus antud aladel palju metsloomi.
Uudistetoimetus Israel Today
kutsub oma lugejaid toetama Iisraelimaa taastamist
ja lubab istutada puu iga väljaande aastatellimuse eest.
The Times of Israeli teatel annetasid Iisraeli araablased puitu
metsapõlengus hävinud sünagoogi ülesehitamiseks.
Tulekahjus suures osas maha põlenud sünagoog asub Haifas, Põhja-Iisraelis.
Mainitud kaks Iisraeli araablasest puidutarnijat pakkusid lisaks puidule
taastamistöödele ka tasuta tööjõudu.
Sünagoogi rabi oli pisarateni liigutatud,
kui kuulis moslemite pakkumisest juudi sünagoogile,
ja kutsus mõlemad mehed sünagoogi õhtupalvusele,
et neid isiklikult tänada.
Rabi sõnul elavad juudid ja araablased Haifas koos
ning diskrimineerimist pole.
Rabi sõnul peab see kooselu ja rahu edendamine jätkuma.
Teise araablasest annetaja sõnul on islam andestuse religioon.
Tema sõnul oleme me kõik inimesed ja kutsus kõiki kodanikke,
nii araablasi kui juute kõikjal kõrvutielu jätkama.
Rassismivastase ühenduse Tag Meir esimehe Gadi Gvaryahu sõnul
tuleks laiendada ühenduse tegevust
ka kooselust huvitatud Iisraeli araabia enamuse sekka.
Gvaryahu sõnul esindavad puusepp ja puiduannetaja
Iisraeli araablaskonda paremini kui äärmusliikumiste esindajad.
Eelmise nädala kolmapäeval
kogus mainitud Haifa sünagoog kokku moslemite ja kristlaste juhid,
et teha ühine üleskutse vihatulekahjude kustutamiseks.
Need olid meie tänased uudised. Shalom ja kohtumiseni!
Tõlge: Monika Jaaguri